02/10/2009 | Administración LocalMunicipal
O Pino
Aprobación definitiva ordenanza reguladora do prezo público pola prestación do servizo de axuda no fogar

APROBACIÓN DEFINITIVA ORDENANZA FISCAL DO PREZO PÚBLICO POLA PRESTACIÓN DO SERVIZO DE AXUDA A DOMICILIO Aprobada definitivamente a ordenanza fiscal do prezo público pola prestación do servizo de axuda a domicilio, publícase o texto íntegro da mesma de conformidade coa lexislación de aplicación: FUNDAMENTO E NATUREZA En uso das facultades concedidas polos arts.133 e 142 de CE e polo art.106 da lei 7/1985 de 2 de abril reguladora das bases de réxime local e de conformidade co disposto na Lei Reguladora das Facendas Locais o Concello de O Pino establece o prezo público pola prestación do servizo de axuda no fogar. FEITO IMPOÑIBLE Constitúe o feito impoñible a prestación do servizo de axuda no fogar como prestación básica dos servizos sociais de atención primaria dependentes deste Concello nos termos previstos no regulamento regulador do servizo. SUXEITOS PASIVOS Son suxeitos pasivos do prezo público en concepto de contribuintes, os veciños que se beneficien do servizo de axuda no fogar prestado polo Concello, tanto dependentes como non dependentes. DEVENGO O prezo público devengarase dende que comece a prestación do servizo. A liquidación do prezo público practicarase mensualmente e deberá ser ingresada nos dez primeiros días naturais do mes seguinte. Para o suposto de baixa voluntaria na prestación do servizo plantexada polo propio beneficiario procederá practicar a liquidación mensual correspondente a todo o mes en que se produza a baixa, agás cando esta baixa veña producida por causas non imputables ao beneficiario na que a liquidación estará referida aos concretos días nos que se prestou o servizo. BASE IMPOÑIBLE Aos efectos previstos para a aplicación das tarifas establécese como base impoñible o prezo por hora do servizo de conformidade co que se fixe no correspondente contrato vixente para o ano en que se aplique. CUOTA TRIBUTARIA A cuota a satisfacer para este prezo público será a fixada na tarifa prevista nos apartados seguintes. A) Para a determinación da capacidade económica das persoas usuarias do servizo terase en conta o establecido no art.17 da orde de 22 de xaneiro de 2009 reguladora do SAF para a Comunidade Autónoma de Galicia e contemplado no art.15 do regulamento interno do SAF do Concello de O Pino. B) En canto á participación do financiamento do servizo as persoas usuarias e de acordo o establecido no art.18 da orde reguladora do SAF para a Comunidade Autónoma de Galicia establécese unha única escala tanto para os usuarios de acceso directo a través do SAAD como para os de libre concorrencia. Excepcionalmente en casos de desestructuración familiar e risco de exclusión social de acordo coa valoración e proposta da traballadora social mediante resolución motivada do órgano competente poderase acordar a reducción ou exención do pago. TARIFAS: As cantidades de referencia serán revisadas anualmente coa actualización do IPREM DISPOSICIÓN FINAL A presente ordenanza fiscal logo da súa aprobación definitiva e publicación entrará en vigor quedando derogada inmediatamente a ordenanza fiscal anterior. Esta ordenanza permanecerá vixente ata a súa derogación ou modificación posterior.” O Pino, 24 de setembro de 2009 O ALCALDE - D. Manuel Taboada Vigo -